Hr. Jürgen Ligi

Rahandusminister

11. november 2024

KIRJALIK KÜSIMUS

**Sotsiaalmaksu tasumine hooldajatoetuse maksmisel**

Lugupeetud rahandusminister

Seoses kohaliku omavalitsuse kohustustega osutada kohustuslikke sotsiaalteenuseid ja maksta hooldajatoetusi on mul järgmised küsimused, lähtudes Maardu linna näitel esitatud kulutustest.

Kohaliku omavalitsuse üksused on seaduse järgi kohustatud määrama hoolduse ja toetama hooldajaid täisealiste ja puudega laste hooldamisel. Kui hooldaja ei tööta, tagatakse talle sotsiaalmaksu maksmise kaudu pensionikindlustusstaaž. Maardu linn on sellega seoses kandnud olulisi kulutusi:

• 2022. aastal sotsiaalmaksule 78 145,89 eurot,

• 2023. aastal 71 661,37 eurot,

• 2024. aasta septembri seisuga juba 61 796,94 eurot.

Ootame Teie vastust, mis selgitaks, kuidas rahandusministeerium plaanib toetada kohalikke omavalitsusi nende kohustuste täitmisel ning kas on võimalik kaaluda süsteemi muutmist, et tagada omavalitsuste finantsstabiilsus.

Sellega seoses palun teil vastata järgmistele küsimustele:

1. Kui riik on kohustanud kohalikke omavalitsusi pakkuma kohustuslikke sotsiaalteenuseid ja maksta vastavaid toetusi, kas ei peaks kaasnevaid kulutusi kandma riik, et leevendada omavalitsuste eelarvelist koormust?

2. Kas pensionikindlustusstaaži arvestamise aluseks peaks olema sotsiaalmaks, mida kohalikud omavalitsused maksavad, või oleks võimalik kaaluda teistsugust lahendust, mis ei nõuaks omavalitsustelt täiendavaid kulutusi?

Lugupidamisega,

/digitaalselt allkirjastatud/

Vladimir Arhipov

Riigikogu liige